**Bliv aktivitetsleder for pårørendegruppen i SIND Rødovre og gør en stor forskel for andre**

**Som aktivitetsleder i SINDs nyopstartede pårørendegruppe er du med til at skabe og facilitere et trygt rum for gode samtaler for pårørende til mennesker, der lever med psykiske vanskeligheder.**

I SIND Rødovre bliver du en del af en lokalafdeling og kommer til at spille en vigtig rolle i forhold til at give pårørende et meningsfuldt fællesskab at deltage i og et åndehul i hverdagen. Her taler vi om de ting, der fylder, og hygger os sammen. Vi holder til i aktivitetshuset på Rødovrevej 114, 2610 Rødovre, hvor vi kan bruge huset hver onsdag eftermiddag fra kl. 16.30. Du skal regne med at bruge ca. 6-8 timer om måneden, men vi hører også gerne fra dig, hvis du ikke har mulighed for at lægge det antal timer. Vi søger flere aktivitetsledere, så I kan være flere om opgaven.

**Hvem er du?**

Du skal kunne lide at planlægge og facilitere fællesskaber eller større grupper. Du skal ikke være bange for den svære samtale. Derudover skal du have empati og nærvær til at kunne værne om andre, når de er kede af det, stille eller trækker sig. Det er en fordel, hvis du allerede har beskæftiget dig med grupperfacilitering, eller har erfaring med målgruppen. Du skal også synes det er spændende at finde på aktiviteter eller temaer for gruppen.

**Dine opgaver som aktivitetsleder i pårørendegruppen:**

* Planlægning af temaer/aktiviteter baseret på målgruppens ønsker og behov
* Afholde pårørendegruppe 2 gange om måneden á et par timers varighed
* Understøtte den gode samtale, hvor der er plads til alle
* Skabe trygge rammer om pårørendegruppen og tage godt imod nye

**Som frivillig i SIND får du meget igen – bl.a.:**

* Mulighed for at gøre en meningsfuld forskel for andre, der har brug for dig
* Du bliver en del af et rummeligt frivilligfællesskab
* Erfaring med organisering og ledelse af frivilligt arbejde
* Mulighed for at bruge dine kompetencer og livserfaring eller få noget på CV’et – vi skriver gerne en anbefaling til dig
* God støtte og vejledning i din opgave fra SIND Rødovres bestyrelse
* Du kan deltage gratis i SINDs kurser og konference for frivillige
* Et landsdækkende netværk af frivillige, der brænder for at fremme mental sundhed

**Vi glæder os til at høre fra dig!**

**Kontakt**:   
**Mail:**   
**Tlf.:**